[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "La c\u0302ina granda tradukmovado: c\u0302u malkas\u0302i propagandon de kontinenta C\u0302inio au\u0306 disvastigi malamon?"}, {"text_idx": "#000005", "text": "Ekrankopio de la Tviter-konto de la Granda Traduka Movado. Maldekstre: komento de retanoj de la kontinenta C\u0302inio pri la ukrainia krizo. Dekstre: videaj\u0302o kun intervjuoj de ujguraj infanoj pri ilia edukado."}, {"text_idx": "#000006", "text": "Reddit [eo], unu el la plej popularaj sociretejaj platformoj, lastatempe forigis c\u0302inan kanalon (subreddit) \u201cChonglang TV\u201d post kiam uzantoj iniciatis movadon nomatan \u201cla granda traduko\u201d (\u5927\u7ffb\u8bd1\u8fd0\u52a8)."}, {"text_idx": "#000007", "text": "La c\u0302inparolantaj retumantoj tiam forlasis Reddit kaj alportis la movadon al aliaj sociaj platformoj inkluzive de Twitter [tvitero], Facebook [fejsbuko], Instagram, kaj Telegram kun la kradvorto [eo], #TheGreatTranslationMovement ( #\u5927\u7ffb\u8bd1\u8fd0\u52a8\u5b98\u65b9\u63a8\u53f7 \u2013 #La Granda Traduka Movado). La celo de la grupo estas malkas\u0302i la vidpunktojn de ekstremismaj c\u0302inaj patriotoj kaj kontrau\u0306stari propagandon per tradukado de problema enhavo el lingvoj de C\u0302inio."}, {"text_idx": "#000008", "text": "La tradukmovado spontanee aperis fine de februaro kiam iuj c\u0302inaj Reddit-uzantoj en \u201cChonglang TV\u201d komencis traduki kaj kritiki diskutojn en c\u0302inaj sociaj amaskomunikiloj pri la ukrainia krizo, inkluzive de la denunco kontrau\u0306 la seksismaj s\u0302ercoj sugestante ke ukrainaj virinoj rifug\u0302u en C\u0302inion por geedzig\u0302i kun c\u0302inaj viroj. Post reta kontrau\u0306reago, la c\u0302ina propagando intervenis por bremsi la s\u0302ercojn."}, {"text_idx": "#000009", "text": "Ekde tiam, kelkaj c\u0302inaj uzantoj de Reddit dedic\u0302is sin al tradukado de la opinioj de c\u0302inaj sociaj amaskomunikiloj pri la ukraina krizo. Tamen, c\u0302ar la fortostrec\u0302o komencis kapti la atenton de la publiko, Reddit fermis la kanalon \u201cChonglang TV\u201d, kiu havis pli ol 53 000 membrojn, komence de marto, reference al zorgoj pri la privateco: la identeco de kontinenta c\u0302ina uzanto favore al Rusio estis elmontrita en la kanalo."}, {"text_idx": "#000010", "text": "La oficiala Tviter-konto de la Granda Traduka Movado amasigis pli ol 15 000 sekvantojn en malpli ol tri semajnoj. Averag\u0302e, g\u0302i kreas 5\u201310 afis\u0302ojn c\u0302iutage elstarigante c\u0302inajn retajn patriotojn au\u0306 la tiel nomitajn \u201cLittle Pink's\u201d [Etaj Rozoj, alia nomo por c\u0302inaj retaj patriotoj] antagonismajn reagojn al aktualaj\u0302oj, internaciaj novaj\u0302oj kaj retaj okazaj\u0302oj. Malsupre estas tipa ekzemplo de iliaj tradukaj afis\u0302oj:"}, {"text_idx": "#000011", "text": "Without China\u2019s support to Russia, there won\u2019t be war, let alone anything thereafter to make things up.#TheGreatTranslationMovement #\u5927\u7ffb\u8bd1\u8fd0\u52a8 /SzItmoMwGq"}, {"text_idx": "#000013", "text": "Sen la subteno de C\u0302inio al Rusio, ne estos milito, des malpli io poste por solvi aferojn."}, {"text_idx": "#000015", "text": "La reta movado baldau\u0306 kaptis la atenton de la Global Times, unu el la c\u0302efaj s\u0302tatfinancitaj amaskomunikiloj de C\u0302inio. Opinio de Wang Qiang, komentisto kun armea fono etikedas la retanan agon kiel parton de \u201cKolora Revolucio\u201d, movado por s\u0302ang\u0302i la unupartian politikan sistemon de C\u0302inio:"}, {"text_idx": "#000016", "text": "\u4e0e\u4ee5\u5f80\u62b9\u9ed1\u4e2d\u56fd\u4eba\u7684\u65e5\u5e38\u884c\u4e3a\u4e60\u60ef\u4e0d\u540c,\u6b64\u6b21\u884c\u52a8\u660e\u786e\u5c06\u6240\u8c13\u7684\u4e2d\u56fd\u4eba\u8d1f\u9762\u5f62\u8c61\u4ea7\u751f\u539f\u56e0\u5f52\u548e\u4e8e\u4e2d\u56fd\u653f\u5e9c,[...] \u901a\u8fc7\u62b9\u9ed1\u4e2d\u56fd\u4eba\u6c11\u6765\u62b9\u9ed1\u4e2d\u56fd\u7684\u653f\u6cbb\u4f53\u5236,\u4ece\u800c\u5984\u56fe\u8fbe\u5230\u5728\u4e2d\u56fd\u6380\u8d77\u201c\u989c\u8272\u9769\u547d\u201d\u8fd9\u4e00\u6839\u672c\u76ee\u6807\u3002"}, {"text_idx": "#000017", "text": "Malsama ol aliaj kalumniaj kampanjoj kontrau\u0306 c\u0302inaj homoj, c\u0302i tiu kampanjo kulpigas la c\u0302inan registaron pri la negativa konduto de c\u0302inaj retanoj... g\u0302i kalumnias la c\u0302inan registaron per kalumniado de c\u0302inoj kaj g\u0302ia fina celo estas atingi \u201cKoloran Revolucion\u201d en C\u0302inio."}, {"text_idx": "#000018", "text": "Krom kritikoj de oficialaj c\u0302inaj novaj\u0302kanaloj, kelkaj transmaraj c\u0302inaj retumantoj ankau\u0306 esprimis zorgon, ke tradukado de malama parolo en c\u0302inaj sociaj retoj nutros kontrau\u0306c\u0302inan senton inter okcidentaj socioj. Ekzemple, Tviter-uzanto @jeeplakeside komentis:"}, {"text_idx": "#000019", "text": "\u8ffd\u6839\u7a76\u5e95\u6240\u8c13\u5927\u7ffb\u8bd1\u8fd0\u52a8,\u53ea\u4e3a\u4e86\u589e\u52a0\u548c\u4f20\u9012\u4ec7\u6068,\u5e76\u65e0\u4efb\u4f55\u53ef\u8fdb\u6b65\u610f\u4e49\u3002\n\u5185\u5bb9\u643a\u5e26\u79c1\u8d27,\u76ee\u6807\u65e0\u5dee\u522b\u4ec7\u89c6\u5355\u4e00\u65cf\u7fa4,\u4ea7\u751f\u540e\u679c\u53d7\u5bb3\u79cd\u7fa4\u4e0d\u6b62\u534e\u88d4\u800c\u662f\u6574\u4e2a\u4e9a\u88d4,\u53ef\u8c13\u53d1\u8d77\u8005\u521d\u8877\u6781\u5176\u90aa\u6076\u3002"}, {"text_idx": "#000021", "text": "La celo de la tiel nomata Granda Traduka Movado estas plifortigi kaj distribui malamon. G\u0302i ne estas progresema, g\u0302i havas propran tagordon kaj celas apartan etnon. La sekvo tamen ne estus limigita al c\u0302inoj sed al c\u0302iuj aziaj homoj. La ideo de la iniciatinto estas tre malbona."}, {"text_idx": "#000022", "text": "Chang Ping, ekzilita veterana c\u0302ina j\u0302urnalisto, tamen atentigis, ke la Granda Traduka Movado ne kontrau\u0306as c\u0302inojn, sed propagandon kaj la cenzuran mas\u0302inon, kiu produktas grandan nombron da patriotaj \u201czombioj\u201d au\u0306 la tiel nomataj Etaj Rozoj:"}, {"text_idx": "#000023", "text": "\u600e\u6a23\u8ddf\u6bad\u5c4d\u4f5c\u6230\u5462?\u4e5f\u8a31\u82e6\u53e3\u5a46\u5fc3\u8b1b\u9053\u7406\u4e5f\u80fd\u8b93\u6709\u4e9b \u6bad\u5c4d\u5e61\u7136\u9192\u609f\u5427\u3002\u4f46\u662f,\u66f4\u91cd\u8981\u7684\u5e6b\u52a9\u5b83\u5011\u89e3\u9664\u5deb\u5e2b\u7684\u9b54\u5492\u3002\u5728\u5404\u7a2e\u50b3\u8aaa\u4e2d,\u6bad\u5c4d\u90fd\u5bb3\u6015\u967d\u5149\u3002\u9019\u5c31\u662f\u70ba\u4ec0\u9ebc\u4fc4\u7f85\u65af\u3001\u4e2d\u570b\u548c\u5317\u97d3\u90fd\u8981\u5c0d\u7db2\u8def\u5be6\u884c\u56b4\u5bc6\u5c01\u9396\u7684\u539f\u56e0\u3002"}, {"text_idx": "#000024", "text": "Kiel rebati la zombiojn? Oni eble povos konverti kelkajn el ili per persvado. Sed la plej bona maniero estas forigi iliajn sorc\u0302ojn. Zombioj timas sunlumon, tial Rusio, C\u0302inio kaj Nord-Koreio trudis striktan interretan cenzuron."}, {"text_idx": "#000026", "text": "\u6211\u8d5e\u6210\u7f51\u53cb\u81ea\u53d1\u7684\u5927\u7ffb\u8bd1\u8fd0\u52a8\u3002\u8fd9\u4e2a\u7ffb\u8bd1\u4e0d\u4ec5\u662f\u63ed\u9732\u4e2d\u5171\u6781\u6743\u610f\u8bc6\u5f62\u6001\u6bd2\u5bb3\u4e2d\u56fd\u4eba,\u4f7f\u4e0d\u5c11\u4e2d\u56fd\u4eba\u601d\u60f3\u89c2\u5ff5\u5305\u62ec\u60c5\u611f\u90fd\u6709\u626d\u66f2;\u800c\u4e14\u66f4\u80fd\u63d0\u9192\u5168\u4e16\u754c\u5404\u56fd\u653f\u5e9c\u548c\u6c11\u4f17,\u9ad8\u5ea6\u8b66\u60d5\u4e2d\u5171\u5927\u5916\u5ba3\u7684\u6e17\u900f\u6bd2\u5bb3,\u8b66\u60d5\u4e2d\u5171\u5927\u5916\u5ba3\u7684\u865a\u5047\u4fe1\u606f\u3001\u865a\u5047\u53d9\u4e8b\u6b3a\u9a97\u548c\u8bef\u5bfc\u516c\u5171\u8206\u8bba\u7a7a\u95f4\u3002\u8fd9\u6b21\u4fc4\u7f57\u65af\u4fb5\u4e4c\u6218\u4e89,\u4e60\u5f53\u5c40\u65e9\u5c31\u5f00\u6253\u4fe1\u606f\u6218\u5e2e\u666e\u4eac "}, {"text_idx": "#000027", "text": "Mi subtenas la Grandan Tradukan Movadon iniciitan de retumantoj. La traduko ne nur elmontras kiel la diktaturo de la KPC\u0302 venenas sian popolon per venena ideologio kaj tordis iliajn pensojn kaj sentojn, g\u0302i ankau\u0306 memorigas registarojn kaj homojn de aliaj landoj konscii pri la propagando de la KPC\u0302 kaj disvastigo de misinformado \u2013 kiel g\u0302i uzas misinformadon por distordi la publikan opinion. Fronte al la rusia invado de Ukrainio, la potencobloko de Xi helpas Putin en lia informmilito [...]"}, {"text_idx": "#000028", "text": "Kelkaj uzantoj sugestis, ke la organizantoj de la Granda Traduka Movado devus revizii kaj provizi pli da kunteksto por la tradukoj por malhelpi disvastig\u0302on de malamo kontrau\u0306 c\u0302inoj."}, {"text_idx": "#000029", "text": "Aliaj opinias, ke la tradukaj klopodoj kreas dilemon por c\u0302inaj cenzuraj au\u0306toritatoj. Nome, se ili cenzuras probleman enhavon de la Etaj Rozoj [\u201cLittle Pinks\u201c], ili eble perdos kelkajn subtenantojn; se la au\u0306toritatoj ignoras ilin, ili silente aprobas ilin."}, {"text_idx": "#000030", "text": "Fronte al tia dilemo, Wang Qiang el Global Times sugestas, ke la c\u0302ina propagando solidigu sian propran elitan tradukteamon por disvastigi pozitivajn rakontojn pri C\u0302inio."}, {"text_idx": "#000031", "text": "CenzuroCivitanaj komunikilojInternaciaj rilatojInterreta aktivismoKomunikiloj kaj j\u0302urnalismoParolliberecoPolitiko"}, {"text_idx": "#000032", "text": "Plej novaj artikoloj pri Orienta Azio"}, {"text_idx": "#000033", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000035", "text": "La batalo pri c\u0302ifromonaj revoj en Mjanmao"}, {"text_idx": "#000036", "text": "Juna kuiristo en Bakuo transformis sian apartamenton en restoracion"}, {"text_idx": "#000038", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000040", "text": "Aboni komentojn de c\u0302i tiu artikolo per retpos\u0302to"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000042", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]